Rikunarita-ORG/Wikinium huggingface dataset:
# Κτήριο Κράισλερ

| Κτήριο Κράισλερ |
| --- |
| ουρανοξύστης |
| Ορόσημο της Νέας Υόρκης (από 1978), Εθνικό Ιστορικό Τοπόσημο (από 1976), διατηρητέο (ΗΠΑ) (από 1976) και New York State Register of Historic Places listed place (από 1980) |
|  |
|  |
|  |
|  |
| Αρχιτεκτονική | Αρ Ντεκό |
| Γεωγραφικές συντεταγμένες | 40°45′5″N 73°58′33″W |
| Διοικητική υπαγωγή | Μανχάταν |
| Τοποθεσία | Midtown Manhattan |
| Χώρα | Ηνωμένες Πολιτείες Αμερικής |
| Έναρξη κατασκευής | 27  Μαΐου 1930 |
| Ολοκλήρωση | 27  Μαΐου 1931 |
| Κόστος | 15.000.000 δολάριο ΗΠΑ |
| Χρήση | γραφείο |
| Ιδιοκτήτης | Κούπερ Γιούνιον |
| Ύψος | 318,9 μέτρα, 252,3 μέτρα και 282 μέτρα |
| Όροφοι | 77 |
| Υλικά | τούβλο, γυαλί, γρανίτης, ασβεστόλιθος και χάλυβας |
| Αρχιτέκτονας | William Van Alen |
| Χρηματοδότης | Walter Percy Chrysler Sr. |
|  Πολυμέσα |
| Δεδομένα () |

Το **κτίριο Κράισλερ** (αγγλικά: *Chrysler building*‎‎) είναι ένας ουρανοξύστης που βρίσκεται στην Νέα Υόρκη και κατασκευάστηκε το 1930 για να φιλοξενήσει τα γραφεία της αυτοκινητοβιομηχανίας Chrysler. Το κτίριο Κράισλερ είναι κτίσμα σε στυλ Αρ Ντεκό και βρίσκεται στη νότια πλευρά του Μανχάταν. Για μικρό χρονικό διάστημα, μόλις 11 μήνες, το κτίριο ήταν το υψηλότερο κτίριο στον κόσμο, αλλά τότε τον τίτλο κατέλαβε το Εμπάιαρ Στέιτ Μπίλντινγκ. Eίναι εξωτερικά διακοσμημένο με γλυπτά από χρώμιο, τα οποία πολλές φορές φαίνονται στον επισκέπτη απειλητικά. Το Κράισλερ είναι σημαντικό δείγμα Αρ Ντεκό και θεωρείται από μεγάλους αρχιτέκτονες ως το ωραιότερο κτίριο της πόλης.

Το κτίριο σχεδιάστηκε από τον αρχιτέκτονα Γουίλιαμ Βαν Άλεν (William Van Alen) ως τμήμα εγχειρήματος του Ουόλτερ Π. Κράισλερ (Walter P. Chrysler). Την εποχή που θεμελιώθηκε το κτίσμα (29 Σεπτεμβρίου 1928) υπήρχε έντονος ανταγωνισμός στη Νέα Υόρκη σχετικά με το ποιος θα έκτιζε τον υψηλότερο ουρανοξύστη. Ο ρυθμός κατασκευής του ήταν πραγματικά φρενητιώδης, καθώς κατασκευάζονταν συνήθως τέσσερις όροφοι ανά εβδομάδα. Παρόλ' αυτά, δεν συνέβη κανένα θανατηφόρο ατύχημα κατά την κατασκευή του, πραγματικός άθλος για την εποχή και την κατασκευή. Τα χρήματα για την κατασκευή προήλθαν από τον προσωπικό λογαριασμό του Κράισλερ.

Σήμερα το κτίριο είναι το τέταρτο σε ύψος στη Νέα Υόρκη (έχει ύψος 1.046 πόδια ή 318,82 μέτρα) ύστερα από το Εμπάιρ Στέιτ (Empire State Building, ύψος 1.250 πόδια ή 381 μέτρα), τον Πύργο της Τράπεζας της Αμερικής (Bank of America Tower, ύψος 1.200 πόδια ή 365,76 μέτρα), και το υπό κατασκευή One World Trade Center, το οποίο ονομάζεται και «Πύργος της Ελευθερίας».

## Πηγές
# Υβρίδιο

**Υβρίδιο** είναι το αποτέλεσμα της διασταύρωσης δύο γενετικά ανόμοιων ατόμων, τα οποία όμως εκφράζουν κάποιο κοινό χαρακτηριστικό με διαφορετικό τρόπο. Πιο συγκεκριμένα, αφορά την ανάμειξη μέσω εγγενούς αναπαραγωγής δύο ζώων ή φυτών από διαφορετικές ράτσες, ποικιλίες, είδη ή γένη.

Υβρίδιο λιονταριού και τίγρεως
Στις αγροτικές καλλιέργειες, αγρότες και γεωπόνοι χρησιμοποιούν τον όρο για τις διαφορετικές ποικιλίες του ίδιου είδους (π.χ. καλαμπόκι) που συνήθως έχουν δημιουργηθεί με τεχνητό τρόπο για να παραγάγουν μεγαλύτερες ποσότητες ή πιο ανθεκτικά φυτά, υπάρχουν ωστόσο παραδείγματα υβριδίων που έχουν δημιουργηθεί με φυσικό τρόπο.

## Δείτε επίσης

* Υβρίδωμα

## Εξωτερικοί σύνδεσμοι

* Λεξιλογικός ορισμός του υβρίδιο  στο Βικιλεξικό
* Πολυμέσα σχετικά με το θέμα  Υβρίδιο στο Wikimedia Commons
# Πολύτιμος λίθος

Απλή αντιπροσωπευτική συλλογή πολύτιμων λίθων το μεγαλύτερο των οποίων είναι 40 χιλ.
Γενικά με τον όρο **πολύτιμοι λίθοι** ή **πολύτιμες πέτρες** χαρακτηρίζονται συγκεκριμένα ορυκτά ή πετρώματα ή και διάφορες ουσίες που χρησιμοποιούνται στη κοσμηματοποιία.

Συγκεκριμένα, κάποια ορυκτά ή πετρώματα που παρουσιάζουν σκληρή σύσταση και ωραίους χρωματισμούς, χρησιμοποιούνται ιδιαίτερα ως πολύτιμοι λίθοι, π.χ. ο χαλαζίας με τις πολυάριθμες ποικιλίες του. Η αξία των λίθων αυτών είναι σχετικά πολύ μεγάλη, εξ ου και ο χαρακτηρισμός τους ως πολύτιμοι, η οποία προσδιορίζεται κυρίως από την κατεργασία, τα χρώματα που παρουσιάζουν, τη λάμψη τους, τη σκληρότητά τους και, βεβαίως, από τη σπανιότητά τους στη φύση, χωρίς να παραγνωρίζεται και η μόδα της κάθε εποχής.

Η λάμψη των πολυτίμων λίθων, που δημιουργείται από τις ανακλώμενες ακτίνες του φωτός, εξαρτάται περισσότερο από την κατεργασία που έχουν υποστεί, δηλαδή τον αριθμό των επίπεδων λείων επιφανειών (εδρών) τους. Η σκληρότητά τους εξασφαλίζει και τη διάρκεια της ζωής τους στο πέρασμα του χρόνου.

Η κατεργασία των πολύτιμων λίθων ξεκινά με τη πλύση όπου ακόμα ακατέργαστοι λαμβάνονται οι λεγόμενοι "λίθοι" ή "πέτρες μπαρόκ" (δηλαδή στιλβωμένοι μεν, αλλά με ακανόνιστα σχήματα). Ακολουθεί η εμβάπτισή τους σε διάλυμα καθαριστικού υλικού ή και η παραμονή για κάποιο χρονικό διάστημα εντός αυτού, οπότε και ακολουθεί το κόψιμο και η λείανση με ειδικά εργαλεία. Έτσι, δημιουργούνται πολύεδροι λίθοι που στιλβωμένοι παρουσιάζουν εξαιρετική λαμπρότητα.

Μερικοί πολύτιμοι λίθοι που δεν διαθέτουν, λόγω σύστασης, μεγάλη σκληρότητα, χρησιμοποιούνται περισσότερο με γλυφές σε διακόσμηση, ιδίως στη λιθογλυφία. Η λιθογλυφία είναι πανάρχαια τέχνη που αναπτύχθηκε από πολλούς πολιτισμούς. Οι εσώγλυφες πέτρες, εκτός από τη κοσμηματοποιία, είναι περισσότερο γνωστές και από τη σπουδαία χρήση τους ως σφραγιδόλιθοι.

Η αξία των πολύτιμων λίθων υπολογίζεται σε καράτια (βάρους, όγκου, καθαρότητας) ή σε βαθμούς καθαρότητας (χιλιοστά καθαρότητας).

## Πολύτιμοι / Ημιπολύτιμοι λίθοι

* Χαλαζίας
* Αχάτης
* Αβεντουρίνης
* Ρουμπίνι
* Αμέθυστος
* Βήρυλλος
* Διαμάντι
* Ακουαμαρίνα
* Σάρδιος λίθος (Καρνεόλη)
* Οπάλιος
* Τοπάζιο
* Σμαράγδι
* Ζαφείρι

## Ημιπολύτιμοι λίθοι

Αν και η ορολογία, στην κοινή γλώσσα, περιλαμβάνει όλα τα ορυκτά ή τεχνητά υλικά που χρησιμοποιούνται στην κοσμηματοποιία, οι αρχαίοι Έλληνες (αλλά και σε πολλές σύγχρονες κοινωνίες) διαχώριζαν τους πολύτιμους λίθους από τους ημιπολύτιμους. Σήμερα, στην Ελλάδα, σαν πολύτιμοι λίθοι θεωρούνται μόνο το διαμάντι, το ζαφείρι, το ρουμπίνι και το σμαράγδι.

## Δείτε επίσης

* Συνθετικός πολύτιμος λίθος
* Jewelpedia - Πολύτιμοι λίθοι
* Jewelpedia - Συνθετικοί πολύτιμοι λίθοι

## Παραπομπές
# Χυτριδιομύκητες

| Χυτριδιομύκητες |
| --- |
|  Σποριαγγείο ενός σπιζελλομύκητα |
| Συστηματική ταξινόμηση |
|

|  |  |
| --- | --- |
| Βασίλειο: | Μύκητες *(Fungi)*  |
| Συνομοταξία: | **Χυτριδιομύκητες (*Chytridiomycota*)** Hibbett κ.ά. (2007)  |

 |

Οι **χυτριδιομύκητες** (διεθνής ονομασία, στη λατινική: *Chytridiomycota*) είναι συνομοταξία του βασιλείου των μυκήτων κοινώς αποκαλούμενη «χυτρίδια». Η ονομασία του γένους προέρχεται από τη αρχαιοελληνικές λέξεις *χυτρίδιον* (= μικρή χύτρα) και παραπέμπει στη δομή που περιέχει τα ζωοσπόρια προτού απελευθερωθούν. Τα χυτρίδια είναι μια από τις πρώτες εξελικτικές ομάδες που δημιουργήθηκαν στο βασίλειο των μυκήτων και η ένταξή τους σε αυτό αποδεικύεται από χαρακτηριστικά όπως τα κυτταρικά τοιχώματα από χιτίνη, ένα μαστίγιο που προωθεί το κύτταρο από πίσω, την απορροφητική θρέψη, τη χρήση γλυκογόνου για αποθήκευση ενέργειας και τη σύνθεση λυσίνης δια της οδού του α-αμινοαδιπικού οξέος (AAA).

Τα χυτρίδια είναι σαπρόβια: καταναλώνουν απορριφθέντα βιοϋλικά όπως η χιτίνη και η κερατίνη, ε νώ κάποιες φορές ζουν ως παράσιτα. Υπήρξε μεγάλη αύξηση στη χυτριδιακή έρευνα μετά την ανακάλυψη του *Batrachochytrium dendrobatidis*, που προκαλεί τη χυτριδιομυκητίαση.

## Παραπομπές
# Ιοειδή

Τα **ιοειδή** αποτελούνται μόνο από ένα κυκλικό RNA (250 - 600 νουκλεοτίδια) και είναι οι μικρότεροι παθογόνοι οργανισμοί. Τα βρίσκουμε στον πυρήνα των κυττάρων που μολύνουν και δεν τα συναντάμε ελέυθερα. Όσα έχουν αναγνωριστεί μέχρι σήμερα σχετίζονται με ασθένειες των φυτών.
Επηρεάζουν τα ρυθμιστικά συστήματα που ελέγχουν την ανάπτυξη των φυτών προκαλώντσς ανώμαλη ανάπτυξη και καχεξία του φυτού.

Τα ιοειδή δεν έχουν γονίδια, άρα δεν παράγουν πρωτεΐνες και εξαρτώνται ολοκληρωτικά για τη διαιώνησή τους από τα ένζυμα του κυττάρου-ξενιστή. Φαίνεται ότι αντιγράφονται από την κυτταρική RNA πολυμεράση.
# Πλασμίδιο Ti

Το **πλασμίδιο *Ti (*Ti* = *Τumor inducing* στα αγγλικά) είναι ένα πλασμίδιο που βρίσκεται στο βακτήριο *Agrobacterium tumefaciens* («αγροβακτήριο το ογκοποιό»).

Ενσωματώνεται στο γενετικό υλικό των φυτικών κυττάρων (ένα μικρό τμήμα του, το T-DNA) και δημιουργεί όγκους (εξογκώματα) στο σώμα των φυτών εξαιτίας ορισμένων γονιδίων που φέρει "tumor inducing factor"

Χρησιμοποιείται στη διαδικασία παραγωγής διαγονιδιακών φυτών ανθεκτικών στα έντομα (ποικιλίες Bt) με τους εξής τρόπους:

1. Με την απομόνωση του πλασμιδίου Ti από το εδαφόβιο βακτήριο *Agrobacterium tumefaciens*
2. Με τη χρήση κατάλληλης περιοριστικής ενδονουκλεάσης για το άνοιγμα του πλασμιδίου Ti στη περιοχή που υπάρχουν τα γονίδια τα οποία προκαλούν τους όγκους στα φυτά. Έτσι, απενεργοποιούνται τα γονίδια αυτά και ενσωματώνεται, με τη βοήθεια της DNA δεσμάσης, στο πλασμίδιο το γονίδιο που κωδικοποιεί την τοξίνη έχοντας ως αποτέλεσμα τη δημιουργία **ανασυνδυασμένου πλασμιδίου Ti.**
3. Με την εισαγωγή του **ανασυνδυασμένου πλασμιδίου Ti** σε αδιαφοροποίητα φυτικά κύτταρα τα οποία αναπτύσσονται σε ειδικές εργαστηριακές καλλιέργειες μέσω των μετασχηματισμένων βακτηρίων *Agrobacterium tumefaciens* (συγκαλλιέργεια). Κατ΄ αυτόν τον τρόπο πραγματοποιείται η ενσωμάτωση του γονιδίου που κωδικοποιεί την τοξίνη στο γονιδίωμα των φυτικών κυττάρων και η δημιουργία γενετικά τροποποιημένων φυτικών κυττάρων.

## Παραπομπές
# Ιικός φορέας

Οι **ιικοί φορείς** χρησιμοποιούνται στη μοριακή βιολογία για την μεταφορά γενετικού υλικού σε κύτταρα. Η διαδικασία αυτή μπορεί να πραγματοποιηθεί σε κυτταροκαλλιέργεια (in vitro) ή σε ζωντανό οργανισμό (in vivo). Οι ιοί έχουν αναπτύξει τρόπους μεταφοράς του γονιδιώματός τους σε κύτταρα ξενιστών που προσβάλλουν. Οι μοριακοί βιολόγοι χρησιμοποίησαν τη μέθοδο αυτή για πρώτη φορά κατά τη διάρκεια της δεκαετίας του 70. Ο Paul Berg χρησιμοποίησε έναν τροποποιημένο ιό SV40 που περιείχε DNA του βακτηριοφάγου λ για να μολύνει κύτταρα νεφρού πιθήκου που διατηρούνταν σε καλλιέργεια.

Εκτός από τη χρήση τους για ερευνητικούς σκοπούς, οι ιικοί φορείς χρησιμοποιούνται για γονιδιακή θεραπεία και για την ανάπτυξη εμβολίων.

## Εμβόλια

Ένα εμβόλιο ιικού φορέα χρησιμοποιεί έναν χημικά εξασθενημένο ιικό φορέα ώστε να μεταφέρει συγκεκριμένα γονίδια του επιθυμητού παθογόνου στα κύτταρα του εμβολιαζόμενου και έτσι να διεγείρει την ανοσοαπόκριση για το τμήμα του παθογόνου που κωδικοποιείται από το γονίδιο που χρησιμοποιήθηκε. Τα γονίδια που χρησιμοποιούνται σε τέτοια εμβόλια είναι συνήθως γονίδια για πρωτεΐνες επιφανείας που ανήκουν φυσιολογικά στον παθογόνο μικροοργανισμό. Στη συνέχεια τα γονίδια εισάγονται στον πυρήνα του κυττάρου που προσβάλλεται από τον ιικό φορέα, όπου και μεταγράφονται, ενώ μετά εκφράζονται στην επιφάνεια του κυττάρου με αποτέλεσμα την αναγνώρισή τους ως ξένα και την πρόκληση ανοσοαπόκρισης. Οι αδενοϊοί χρησιμοποιούνται ως φορείς για εμβόλια, όπως αυτά που αναπτύσσονται για τον SARS-CoV-2 με τη χρήση του γονιδίου που κωδικοποιεί την πρωτεΐνη spike, η οποία βρίσκεται στην επιφάνεια του κορονοϊού που προκάλεσε την πανδημία COVID-19.

## Πηγές

* Goff SP, Berg P (December 1976). "Construction of hybrid viruses containing SV40 and lambda phage DNA segments and their propagation in cultured monkey cells". *Cell*. **9** (4 PT 2): 695–705. doi:10.1016/0092-8674(76)90133-1. PMID 189942. S2CID 41788896.
*
# Εποχή του Σιδήρου

Κέλτικο ή Ρωμαϊκό σπαθί (366 - 341 π.Χ.) που βρέθηκε στην Ισπανία.
Στην αρχαιολογία, η **Εποχή του Σιδήρου** αναφέρεται σε εκείνη την περίοδο της ιστορίας κατά την οποία οι άνθρωποι χρησιμοποιούσαν το σίδηρο για την κατασκευή εργαλείων και όπλων. Η υιοθέτηση αυτού του υλικού συνέπεσε με άλλες αλλαγές των κοινωνιών του παρελθόντος όσον αφορά στις καλλιεργητικές μεθόδους, τις θρησκευτικές πίστεις, και το καλλιτεχνικό ύφος.

## Η εποχή του σιδήρου στη Μικρά Ασία

Στη Μικρά Ασία η εποχή του σιδήρου συνδέεται με τους Χετταίους, ένα φύλο που ήλθε μάλλον από τον Καύκασο και έφερε μαζί του την τέχνη επεξεργασίας του σιδήρου. Οι Χετταίοι που άκμασαν από τον 17ο μέχρι τον 12ο π.Χ. αιώνα ήταν οι μόνοι που ήξεραν να επεξεργάζονται τον σίδηρο και κρατούσαν την τέχνη αυτή μυστική κάνοντας το βασίλειό τους πανίσχυρο.

Με την παρακμή των Χετταίων η τέχνη του σιδήρου διαδόθηκε σε όλη την ανατολή και στη Μεσόγειο.

## Η εποχή του σιδήρου στην Ελλάδα

Η εποχή του σιδήρου στην Ελλάδα αρχίζει τον 11ο και φτάνει μέχρι τον 8ο π.Χ. αιώνα. Συνοδεύεται με την πτώση του Μυκηναϊκού πολιτισμού της εποχής του χαλκού.

## Βιβλιογραφία

* Gilda Bartoloni: Archäologische Untersuchungen zu den Beziehungen zwischen Altitalien und der Zone nordwärts der Alpen während der frühen Eisenzeit Alteuropas. Ergebnisse eines Kolloquiums in Regensburg, 3.–5. November 1994. Universitätsverlag Regensburg [u.a.], Regensburg 1998, ISBN 3-930480-23-9.
* Roland Oliver, Brian M. Fagan: Africa in the Iron Age. c. 500 B. C. to A. D. 1400. Cambridge University Press, Cambridge [u.a.] 1985, ISBN 0-521-20598-0.
* Wolfgang Schuller: Das Erste Europa. 1000 v. Chr.–500 n. Chr.. Ulmer Verlag, Stuttgart 2004, ISBN 3-8252-2497-X (Handbuch der Geschichte Europas Band 1; UTB Band 2497).
* R. Tylecote: The origin of iron smelting in Africa. In: Westafrican Journal of Archaeology. Vol. 5, 1975, ISSN 0331-3158, S. 1–9.
* R. F. Tylecote: Iron smelting at Taruga, Nigeria. In: Journal of the Historical Metallurgy Society. Vol. 9, Nr. 2, 1975, ISSN 0142-3304, S. 49–56.

## Εξωτερικοί σύνδεσμοι

* Weblinks zur Eisenzeit bei
* Eisenzeit – Enzyklopädieartikel aus MSN Encarta
# Επτάγραμμα

Επτάγραμμα WIKINIUM\_MATH\_PH\_0 | Το αστεροειδές επτάγωνο WIKINIUM\_MATH\_PH\_2 που προκύπτει από το κανονικό επτάγωνο WIKINIUM\_MATH\_PH\_4 . |
| Ιδιότητες
 |
| Είδος | αστεροειδές, μη-απλό |
| Πλευρές | 7, ισόπλευρο |
| Γωνίες | 7, ισογώνιο |
| Σύμβολο Schläfli |  WIKINIUM\_MATH\_PH\_6  |
|  |
| Συμμετρία
 |
| Άξονες συμμετρίας | 7 |
| Περιστροφική συμμετρία | έβδομης τάξης |
| Κύκλοι | εγγράψιμο, περιγράψιμο |
|  |
| Μετρικές σχέσεις
 |
| Μέτρο γωνιών |  WIKINIUM\_MATH\_PH\_8 (ή WIKINIUM\_MATH\_PH\_10 ακτίνια) |
|  |
| Σχετικά σχήματα
 |
| Επίπεδα σχήματα | κανονικό επτάγωνο |
|  |

Επτάγραμμα WIKINIUM\_MATH\_PH\_12 | Το αστεροειδές επτάγωνο WIKINIUM\_MATH\_PH\_14 που προκύπτει από το κανονικό επτάγωνο WIKINIUM\_MATH\_PH\_16 . |
| Ιδιότητες
 |
| Είδος | αστεροειδές, μη-απλό |
| Πλευρές | 7, ισόπλευρο |
| Γωνίες | 7, ισογώνιο |
| Σύμβολο Schläfli |  WIKINIUM\_MATH\_PH\_18  |
|  |
| Συμμετρία
 |
| Άξονες συμμετρίας | 7 |
| Περιστροφική συμμετρία | έβδομης τάξης |
| Κύκλοι | εγγράψιμο, περιγράψιμο |
|  |
| Μετρικές σχέσεις
 |
| Μέτρο γωνιών |  WIKINIUM\_MATH\_PH\_20 (ή WIKINIUM\_MATH\_PH\_22 ακτίνια) |
|  |
| Σχετικά σχήματα
 |
| Επίπεδα σχήματα | κανονικό επτάγωνο |
|  |

Στην γεωμετρία, το **επτάγραμμα** είναι ένα κανονικό αστεροειδές επτάγωνο.

Η λέξη επτάγραμμα συνδυάζει το αριθμητικό πρόθεμα *επτά-* με το επίθεμα *-γραμμή*.

## Γεωμετρία

Υπάρχουν δύο κανονικά επταγράμματα, επισημαίνονται ως {7/2} και {7/3}, με τον δεύτερο αριθμό να αντιπροσωπεύει το διάστημα βήματος της κορυφής από ένα κανονικό επτάγωνο, {7/1}.

Είναι το μικρότερο αστεροειδές πολύγωνο που μπορεί να κατασκευαστεί σε δύο μορφές, όπως τα ανάγωγα κλάσματα. Τα δύο επταγράμματα κάποιες φορές ονομάζονται *επτάγραμμα* το {7/2} και *μεγάλο επτάγραμμα* το {7/3}.

## Σχετικά σχήματα

### Θεωρία γράφων

Ο πλήρης γράφος WIKINIUM\_MATH\_PH\_24 είναι η ένωση του κανονικού επταγώνου και των δύο κανονικών επταγραμμάτων.

|  |  |  |  |
| --- | --- | --- | --- |
|  {7/2} |  {7/3} |  {7}+{7/2}+{7/3} |  Πλήρης γράφος |

### Στερεομετρία

Στην στερεομετρία, αρκετά σχήματα προκύπτουν από τα κανονικά επταγράμματα. Μερικά είναι τα εξής:

|  |  |  |  |  |
| --- | --- | --- | --- | --- |
|  7-2 πρίσμα |  7-3 πρίσμα |  7-2 αντιπρίσμα |  7-3 αντιπρίσμα |  7-4 αντιπρίσμα |

## Εξωτερικοί σύνδεσμοι

* WIKINIUM\_MATH\_PH\_26
* Διαδραστική εφαρμογή για το κανονικό αστεροειδές επτάγραμμα, το {7/2} και το {7/3} στο Geogebra.
* Επταγράμματα {7/2} και {7/3} στο PolytopeWiki.
* Επταγράμματα {7/2}, {7/3}

## Παραπομπές
# Χριστιανοσύνη

Ποσοστό Χριστιανών επί του συνολικού πληθυσμού κάθε χώρας.
Ο όρος **Χριστιανικός κόσμος** (μεταφρ. δαν. του αγγλ. *Christendom*) αναφέρεται στο σύνολο της επικράτειας και της τάξης πραγμάτων που διαμορφώνεται από τα άτομα που δηλώνουν ότι είναι Χριστιανοί.

Αν και χρησιμοποιούνται ως συνώνυμοι οι όροι «Χριστιανισμός» (αγγλ. *Christianism*) και «Χριστιανοσύνη» (αγγλ. *Christianity*), οι όροι αυτοί χρησιμοποιούνται επίσης για να δηλώσουν τη θρησκεία των Χριστιανών ως ιδεολογικό και ηθικό σύστημα αξιών και δογμάτων που προέρχεται από τις διδασκαλίες του Ιησού Χριστού. Ορισμένοι διαχωρίζουν τον «Χριστιανισμό» από την «Χριστιανοσύνη» μεταξύ ενός εφαρμοσμένου και οργανωμένου συστήματος χριστιανικών θρησκευτικών αξιών και του ιδεώδους, πρωτότυπου μηνύματος του ηγέτη του χριστιανικού θρησκευτικού κινήματος, του Ιησού Χριστού.
# Μνημονικός κανόνας

Μνημονικός κανόνας για τις μέρες κάθε μήνα στις αρθρώσεις των δαχτύλων των χεριών
Ο **μνημονικός κανόνας** είναι οποιαδήποτε τεχνική (ή μέθοδος) που βοηθά στη διατήρηση ή στην εύκολη ανάκτηση μιας πληροφορίας. Ο μνημονικός κανόνας στόχο έχει να *μεταφράσει* τις πληροφορίες σε μια μορφή που ο εγκέφαλος μπορεί να διατηρήσει ευκολότερα και καλύτερα. Ακόμη και η διαδικασία της εκμάθησης του κανόνα, μπορεί να βοηθήσει στη μεταφορά των πληροφοριών στη μακροπρόθεσμη μνήμη. Συνήθως οι μνημονικοί κανόνες συναντώνται για λίστες ή μαθηματικούς τύπους, σε προφορική μορφή όπως σύντομα ποιήματα, αρκτικόλεξα, ή φράσεις που θυμόμαστε ευκολότερα. Μνημονικοί κανόνες μπορούν να χρησιμοποιηθούν και για άλλους τύπους των πληροφοριών, με οπτική ή κιναισθητική μορφή.

Χαρακτηριστικά παραδείγματα αποτελούν, στη χημεία η φράση Π**α**Β**ε **Ν**α **Ρ**ω**Τ**άς*, για την καταστατική εξίσωση των ιδανικών αερίων και στη φυσική ο κανόνας του δεξιού χεριού.

Ο **μνημονικός** στην Αρχαία Ελλάδα σχετίζεται με τη Μνημοσύνη, τη θεότητα για την προσωποποίηση της μνήμης. Οι αρχαίοι Έλληνες και οι Ρωμαίοι διέκριναν δύο τύπους μνήμης: τη «φυσική» μνήμη και την «τεχνητή». Η πρώτη είναι έμφυτη και είναι αυτή που χρησιμοποιούμε αυτόματα και χωρίς να σκεφτόμαστε, ενώ αντιθέτως η τεχνητή μνήμη πρέπει να αναπτυχθεί μέσα από την εκμάθηση και τη χρήση μιας ποικιλίας μνημονικών τεχνικών.

Μνημονικές τεχνικές ή μέθοδοι χρησιμοποιούνται και για τη βελτίωση ή την υποβοήθηση της μνήμης. Βοηθούν στην ανάκτηση πληροφοριών που είναι ήδη αποθηκευμένες στη μακροπρόθεσμη μνήμη, ώστε να κάνουν την απομνημόνευση νέων πληροφοριών ευκολότερη.

## Μνημονικοί κανόνες

### Μαθηματικά

| Θέμα | Μνημονικός κανόνας | Παράσταση |
| --- | --- | --- |
| Αριθμός π | Τα γράμματα κάθε λέξης στη πρόταση αντιστοιχούν στα ψηφία του αριθμού π

**Αεί ο Θεός ο μέγας γεωμετρεί**
ή *Αεί ο Θεός ο μέγας γεωμετρεί το σύμπαν*
ή *Αεί ο Θεός ο Μέγας γεωμετρεί, το κύκλου μήκος ίνα ορίση διαμέτρω, παρήγαγεν αριθμόν απέραντον, καί όν, φεύ, ουδέποτε όλον θνητοί θα εύρωσι* | * Αεί = 3
* ο = 1
* Θεός = 4
* ο =1
* μέγας = 5
* γεωμετρεί = 9
 |

### Φυσική

| Θέμα | Μνημονικός κανόνας | Εικόνα |
| --- | --- | --- |
| Εύρεση της φοράς της δύναμης Λαπλάς
 WIKINIUM\_MATH\_PH\_0
ή γενικότερα της δύναμης Λόρεντζ
 WIKINIUM\_MATH\_PH\_2  | **Κανόνας του δεξιού χεριού** ή **των τριών δαχτύλων του δεξιού χεριού** |  |

### Χημεία

| Θέμα | Μνημονικός κανόνας | Εικόνα |
| --- | --- | --- |
| pV = nRT (καταστατική εξίσωση των ιδανικών αερίων) | Π**α**Β**ε **Ν**α **Ρ**ω**Τ**άς* |  |
| Ηλεκτροχημική σειρά των μετάλλων | (Κ)άνε (Ba)ριά (Ca)ρδιά (Na)ύτη (Mg)α (Al)λά (Μn) (Ζn)τάς (Cr)ήματα (Fe)ρε (Co)ρη (Νi)φη σαν(Sn) μολύβι(Pb) ίσια(H).
ή *Και βάσανα μεγάλα μάνα ζήτα χρώματα Φεκονί*: (Κ)αι (Ba)(Ca)(Na) (Mg)(Al)α (Μn)α (Ζn)τα (Cr)ώματα (Fe)(Co)(Νi). |  |

## Παραπομπές
# Βλάστηση

Η **βλάστηση** είναι ένα σύνολο φυτικών ειδών και το κάλυμμα εδάφους που παρέχουν. Ο όρος της βλάστησης είναι γενικός. Δεν αναφέρεται σε συγκεκριμένες ταξινομίες, μορφές ζωής, δομές, χωρική έκταση (ενός φυτού) ή κάποιο συγκεκριμένο βοτανικό ή γεωγραφικό χαρακτηριστικό/ά. Η βλάστηση έχει ευρύτερη σημασία από τη *χλωρίδα* (η οποία αναφέρεται στη σύνθεση των ειδών σε ένα μέρος). Ίσως το πλησιέστερο συνώνυμο προς τη βλάστηση είναι ο όρος "φυτική κοινότητα". Ωστόσο, η βλάστηση μπορεί (και γίνεται συχνά) να αναφέρεται σε ένα ευρύτερο φάσμα χωρικών κλιμάκων από αυτό της φυτικής κοινότητας, συμπεριλαμβανομένων των κλιμακών που καταλαμβάνουν μια πολύ μεγάλη έκταση, όπως την παγκόσμια βλάστηση. Για παράδειγμα, η έννοια της βλάστησης καλύπτει τα δάση σεκόγιας, τα παράκτια μαγκρόβια δάση, τα χωράφια με σιτάρι, τους καλλιεργημένους κήπους και το γκαζόν. Η έννοια της βλάστησης καλύπτει κάθε φυτικό οργανισμό.

Ο τύπος βλάστησης ορίζεται από το χαρακτηριστικό κυρίαρχο είδος ή από ένα κοινό χαρακτηριστικό της περιοχής (π.χ. υψόμετρο ή άλλοι περιβαλλοντικοί παράγοντες). Η σύγχρονη χρήση του όρου "βλάστηση" μοιάζει αρκετά με τον όρο κάλυψη της γης που επινόησε ο Φρέντερικ Κλέμεντ. Αυτός ο όρος χρησιμοποιείται ακόμα από το Τμήμα Διαχείρισης Γης.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Βλάστηση στο Wikimedia Commons
# Νότια Αυστραλία

| Νότια Αυστραλία |
| --- |
|  |
|

|  |  |
| --- | --- |
|  Σημαία |  Έμβλημα |

 |
|  |
| Χώρα | Αυστραλία |
| Πρωτεύουσα | Αδελαΐδα |
| Ίδρυση | 28  Δεκεμβρίου 1836 |
| Ονομάστηκε από | νότος και Αυστραλία |
| Πολίτευμα | κοινοβουλευτική μοναρχία, συνταγματική μοναρχία, αντιπροσωπευτική δημοκρατία και κοινοβουλευτικό σύστημα |
| Διοίκηση |
|  • Σώμα | Government of South Australia |
|  • Premier of South Australia | Peter Malinauskas (από 2022) |
| Έκταση | 984.321 km² |
| Υψόμετρο | 162 μέτρα |
| Πληθυσμός | 1.891.700 (31  Δεκεμβρίου 2024) |
| Γεωγραφικές συντεταγμένες | 30°0′0″S 135°0′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Νότια Αυστραλία** (αγγλικά: *South Australia*‎‎) είναι μία από τις πολιτείες της Κοινοπολιτείας της Αυστραλίας. Συνορεύει με τη Βόρεια Επικράτεια στα βόρεια, με το Κουίνσλαντ στα βορειοανατολικά, με τη Βικτώρια και τη Νέα Νότια Ουαλία στα ανατολικά, με τη Δυτική Αυστραλία στα δυτικά και βρέχεται από τον Νότιο ωκεανό στα νότια. Έχει έκταση 984.321 τ.χλμ. και πληθυσμό 1.891.700 κατοίκους (εκτίμηση 31-12-2024). Η πρωτεύουσα Αδελαΐδα συγκεντρώνει το 77,7% των κατοίκων της πολιτείας, 1.469.163 κατοίκους (εκτίμηση 30-06-2024). Καμία άλλη πόλη της Νότιας Αυστραλίας δε ξεπερνάει τους 25.000 κατοίκους σε πληθυσμό. Υπάρχουν 5 πανεπιστήμια (3 κρατικά, 2 ιδιωτικά). Η πολιτεία παράγει κρέας, μαλλί, κρασί, σιτηρά, δέρμα, μέταλλα, μηχανές και βιομηχανικά προϊόντα, όπως και πετρελαιοειδή.
Η Νότια Αυστραλία έχει πολίτευμα Συνταγματική Μοναρχία, με ανώτατο άρχοντα τον εκάστοτε Μονάρχη της Μεγάλης Βρετανίας (από το 2022 ο Κάρολος Γ΄) και κυβερνάται από το Κοινοβούλιο της, τον πολιτειακό πρωθυπουργό της (από τις 21 Μαρτίου 2022 ο Πίτερ Μαλινάουσκας, Εργατικός) και τον Κυβερνήτη της, που αντιπροσωπεύει τη Μοναρχία (από τις 7 Οκτωβρίου του 2021 η Φράνσις Άνταμσον).
H Άνω Βουλή είναι το Νομοθετικό Συμβούλιο (τελευταία εκλογή: 19 Μαρτίου 2022) και η Κάτω Βουλή είναι ο Οίκος της Συνέλευσης (τελευταία εκλογή: 19 Μαρτίου 2022).

## Τελευταία εκλογή (2022)

## Παραπομπές

## Εξωτερικοί σύνδεσμοι

* Επίσημος ιστότοπος
# Μούμια

Μούμια Γκουάχε, Μουσείο της Φύσης και του Ανθρώπου, Σάντα Κρουθ ντε Τενερίφε.
**Μούμια** ονομάζεται ο ταριχευμένος νεκρός. Η συνήθεια της ταρίχευσης δε γεννήθηκε αυθόρμητα και χωρίς ιδιαίτερο λόγο. Έχει τις αιτίες της στις δοξασίες του πρωτόγονου ανθρώπου σχετικά με τη μεταθανάτια ζωή του και την τύχη της ψυχής του.

Επειδή λοιπόν οι αρχαίοι Αιγύπτιοι πίστευαν πως η ζωή συνεχίζεται και μετά το θάνατο, θεώρησαν αναγκαία τη διατήρηση του σώματος, της κατοικίας της ψυχής. Άρχισαν να θάβουν αρχικά τους νεκρούς μέσα σε χώρους άνετους, βάζοντας κοντά τους τρόφιμα και καθετί αγαπητό στο νεκρό. Μα στη συνέχεια, βλέποντας πως η φθορά ερχόταν αναπόφευκτα, βρήκαν τρόπους ταρίχευσης.

Η τέχνη της μουμιοποίησης έγινε επιστήμη, κυρίως στην Αίγυπτο.

Μέχρι σήμερα σώζονται οι αιγυπτιακές μούμιες. Ο τρόπος που έκαναν την ταρίχευση ήταν πολύπλοκος. Άνοιγαν το νεκρό σ' ορισμένα σημεία και του αφαιρούσαν για λίγο τα σπλάχνα και τον εγκέφαλο, που έβαζαν για λίγο στην αλμύρα. Έπλεναν εσωτερικά κι εξωτερικά το πτώμα με αρώματα και αντισηπτικές ουσίες. Μετά επανατοποθετούσαν τα σπλάχνα, άλειφαν το σώμα με περισσότερες αντισηπτικές ουσίες, το τύλιγαν με επιδέσμους και το τοποθετούσαν στις σαρκοφάγους ή τα νεκροταφεία.

## Βιβλιογραφία

* Βαγγέλης Μαγκίρης: «Μούμιες: Οι φύλακες της Ιστορίας», *Περισκόπιο της Επιστήμης*, τεύχος 221 (Οκτώβριος 1998), σσ. 24-34